ce en kk ky ru ru ky ky ru ru ru bg ru ru ru en hbs_cyr ru ky hu ky ru ru ru tt ky tk ky ky ky ky ky ky ky ky ky ky kk ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ru hu ru ky ky ru bg ru ky ru ky ru ky ru ky ru ky ky ru ky bg ky ru ky ru ky ky ru ky ru ru ky ru ky ru ky ru ky ru ky ru ky ru ky ru ru ru ce ru kk ru ky ru ru ru kk ru ru tt ru ru ru
"Агым", 05.06.09 - 31-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Элдин баасы - менин ырыскым"
Турмуштук муктаждыктабы же бир ырчыгабы, албетте табит ар кыл. Бирок нечендеген табиттер мыктыга келгенде бириге түшөт. Учурда сахна төрүн ээлеген жаштар арасында көп табит ээлеринин башын бириктирген бир ырчы бар. Ыры менен да, үнү да, таланты менен да.
- Бир аз сыркоолоп турам, болбосо баары жакшы эле. Мезгил алмашканда дайым кыйнала бермейим бар.
- Сүйүүдөн көңүлүң калганын айттың эле, а жакында жаңы сүйүү кабылдай аласыңбы?
- Эмнеге сүйүүдөн көңүлүм калыш керек, андай деле эмес. Балким, мурда оюмду туура эмес жеткирип алгандырмын. Бул баалуулуктан көңүлүм калбайт эч качан. Чыныгы сүйүүгө мен али кезиге элекмин. Сөзсүз кезигем, ал менин болочок жубайым болот.
- Жөн эле байланыш түзгүң келбейт?..
- Максат койбостон, жөн эле убакыт өткөрүүнү туура көрбөйм. Андыктан, жөн гана жалгыз жүргөнүм жакшы. Балким, айрым жигиттерге көнүмүштүр. А өзүмө сезимдерсиз мамиле түзүүгө жол бере албайм.
- Келечек жубайыңа өзүң тараптан кандай талаптар коюлушу мүмкүн?
- Ар адамдын артыкчылыгы, кемчиликтери бар. Идеалдуу адам жок. Ошол себептен, эгер сүйүп калсам, аны жакшы да, жаман жактары менен да кошо сүйөм. Ага даярмын. Анткени, өзүмдү деле идеалдуумун деп эсептебейм. Эгер эч кынтыксыз адам издей берсең, өзүңө эле кыйын. Себеби, андай адамды кезиктирүү мүмкүн эмес. Ортодо түшүнүк, анан, сый болсо эле болду.
- Үйбүлөдө эркектин ролу чоң болуш керекпи же аялдын ордубу?
- Эркектин. Эгер анын ролу чоң болбосо, анда ал эркек эмес. Ал үйбүлөнү бардык тарабынан коргоп, камсыздап, бүт жоопкерчилигин мойнуна алыш керек.
- Аялзатынын ролун кандай көрөсүң?
- Үйбүлө очогун сактап, үйдүн көркүн ачып турган адам катары санайм.
- Апаңа окшоштуруп колукту издемейиң жокпу?
- Апам оңой менен өзүнүкүн бербейт, качан болбосун бетке айтат. Көп кыздар менен жолугам. Арасынан апамдын ушул сапаттарын издеп, анан мамиле куруп калган учурлар аз-маз болгон.
- Кыздардын ырчылык менен адамгерчилик тараптарыңдын кайсынысына көбүрөөк басым жасаганын байкай аласыңбы?
- Ар кандай болот. Кандай максатта, кандай көзкарашта экени эртели-кеч анык болуп калат. Ырчы болгондуктан, жакшы жубай табыш мага кыйын. Себеби, кыздар көп, бирок, ар биринин ою ар кандай. Бирок келечек жубайым чыгармачылыгымды эмес, биринчи кезекте адам катары мени сыйлашы керек.
- Алардын жаш-курагына карайт белең?
- Аялым сөзсүз менден кичүү болуш керек. Анткени, өзүм бала кыялмын. Биздин тукумда аялды өзүнөн кичүү алышкан.
- Карындашыңды турмушка узаткансың, агалык-кайнагалык милдетти кандай аткаруудасың?
- Күйөө балам деле шаарда өскөн жигит. Экөөбүздүн ортобузда достук, биртуугандык мамилелер басымдуулук кылат. Бүлөсүндө карындашым мурдагыдан да эрке.
- Үйбүлө курчу эң ылайык курак деп канча жашты санаар элең?
- 22демин. Балким, 24кө чыкканда үйлөнөрмүн. Анткени, канчалык эрте үйлөнсөң, ошончолук жакшы. 30 жашка чейин үйлөнбөй ырдашымды айтышат көбү. Бирок, мен ага кошулалбайм. Себеби чыгармачылык менин үйлөнүп-үйлөнбөгөнүмдөн көзкаранды эмес, ал өмүр акырына чейин бирге жүрчү нерсе. Үйлөнгөндө гана менин накта күйөрмандарым аныкталып калат. Ырдап чыкканда мени элдин баары жактырсын деп максат койгон эмесмин. Чыгармачылыгым эл сыйына татып, ырларымды ар бир угуучу сүйүп, кошо ырдап турса деген гана тилек.
- Сахнадагы төрт жыл өзүңдү дагы калыпка салып, ойлоруңду өстүрө алдыбы?
- Албетте. Сахнага чыкпаган күндө да ушундай болмок. Өзүң улам калыптанып, ойлоруң өсүп турат. Чыгармачылыкта не деген гана адамдарга жолугасың. Жакшы санаган да, көралбаган кишилерди да кезиктиресиң. Психолог деле болуп бүтөсүң.
- Көңүл калуулар болгондой…
- Дайым мен конфликттерден качам. Жөн жерден жаманатты болуп, адамдар менен урушкум келбейт. Канчалык мага жамандык каалап турса да, унчукпайм. Убагында көп нерселер болду. Ар кандай сөздөр, ушактарды уксам, көтөрө алчу эмесмин. Мушташканга чейин барчумун. Азыр андайларга көңүл деле бурмай жок, кадыресе көрүнүштөрдөй кабылдап калдым. Акыркы убактарда өзүмдүн токтолуп калганымды да байкачу болдум.
- Балким, суроом жагымсыз болор эларалык сынактарга катышпай калып жатышыңдын себебин нота билбегениңде экени чынбы?
- Конкурска баргандардын баары эле нота биле бербейт. Бул милдеттүү түрдө эмес. "Жаңы толкун", "Беш жылдыз", атургай, "Евровидениеге" баргандардын баары эле нота билбейт. Мурда балким, буга жетишерлик көңүл бурбасам керектир. Быйылтан тарта билек түрө киришейин деген ниетим бар. Америкага да чакырып атышат. Кудайым буюрса, даяр элемин. Машыгып, көнүгүп, формама келип атам. Вокалымды да жогорулатууга аракет кылам. Быйыл буюрса, Улуттук консерваторияга тапшырсам деп турам.
- Көзүңчө мактагандык эмес, Мирбек, бирок, шоу дүйнөсүндө биринчи сапты эч кимге бербей келатасың…
- Билбейт экенмин аны. Мындай айткандар болот. Бирок, ар кимдин угарманы бар. Биринчиликке деле умтулбайм. Негизгиси ырларым элдин каалоосун кандырып, чыгармачылыгым токтоп калган күндө да мен туурасында жылуу пикир, жылуу кеп сакталып калса деген тилек. Келечекте чыгармачылык менен катар дагы көп иштер менен алек болом.
- Мисалы? Балким, бизнес тармагындадыр…
- Мүмкүн. Же банк системасында. Жалгыз чыгармачылык менен гана кеткен болбойт. Оңой дешет бул чөйрөнү. Билинбегени менен бул деле кыйын. Канча нерв, канча ой, канча толгоо. … Биздин ордубузду эртең башкалар басат. Муунду муун алмаштырат. Ал муунду да колдоп, ал муундун да ийгилигин көтөрө билип, аларга үлгү болууга умтулууга тийишпиз. Буга өзүмдү башынан таптап келем. Анткени, жылдыздуу маал убактылуу. Бул күндөр да өтөт. Өзүн "жылдызмын" деп санаган адамга башкаларга орун бошотуу кезеги келгенде кыйын болуп калышы ыктымал. Көтөрө албай же ичип, же терс жолго бурулуп кеткендер да болот. Мен ырчымын деп сыймыктана бербейм. Эгер алдыма койгон максат, милдет, тилектер орундалса, балким, картайганда сыймыктанар кез келер. Кудай буюрса, Эмгек сиңирген артист, Эл артисти наамын алсам деген ниет бар. Туура жолдон чыкпасам, таза иштесем, Кудай берет деп ишенем. Акчага же мансапка жулунбайм, дайым топук кылам. Элдин чыгармачылыгыма берген баасы - бул Кудайымдын ырыскысы деп билем.
- Эл алаканына салган сайын адамдан карапайымдык, жөнөкөйлүк кача башташы мүмкүн. А сен кантип сактап кала аласың?
- Азыр деле ырчы экениме ишене бербейм. Баягы эле балакыял бир жигитмин. Ырчылар сымал элден жашырынып, көчөдө жасанып деле жүрбөйм. Жашоо образым мурда кандай болсо, дале ошол калыбында. Айрым убактарда адамдарга жараша мамиле кылганым болбосо, өзүмдү көтөрбөйм дагы.
- Жолдон чыгарууга болгон азгырыктарга көп кабыласыңбы?
- Мындай нерселерге күндө кабылам. Душманды алыстан издебе, айланаңдан чыгат деген чын. Кимдин мага кандай мамиле жасарын билем. Канчалык аккөңүл болсом да, өз оюмдан кайтпоого тырышам. Бул жашоону үчкө бөлүп койдум өзүмчө. Балалык. Жаштык, турмуш куруу, карьера. Үчүнчү балдарыңдын балалыгы. Балалыктан жаштыкка мен бактылуу да, татыктуу да өткөнүмө ыраазымын. Алдыда турмушумдун эки бөлүгү. Аларды да татыктуу жана сыймыктуу сүрүүгө бүт күчүмдү жумшайм.
Маек курган Айнагүл САПАРБЕК кызы
кыргыз тилиндеги гезит "Агым"
email • архив • редакция
"Түз жолдон чыгарган азгырыкка
Өлкө башчысы Карзайдын сунушун кабыл алабы?
Дооронбек Садырбаев оппозициянын эле эмес, элдин да адамы
"Кара эчкиге жан кайгы, касапчыга Пи Ар кайгы"
Алик Орозов, "Демократиялык ордо союзу" кыймылынын төрагасы:
"Өз мүчөсүн коргобогон ШОС, ОДКБнын кимге кереги бар?"
Ырайымсыз өзбек бийлиги, сырттан байкап турган Америка
Өчөйгөн экономикага курсак курулдагы үйүр
"… Чыныгы эркекти убакыт көрсөтөт"
Мирлан САМЫЙКОЖО уулу, жаш акын:
"Акын сөрөй ода ырын жазбаса …"
Климаттын өзгөрүсүнөн Ала-Тоо Кара-Тоо болобу?
"Эки канатымды, үй-бүлөмдү тирөөч кылып келатам"
"Суу сыйлаган зор болор..."
Майып - дарттан эмес, адамдын өзүнө кайдыгерлигинен болот
Издейм сени, арасынан элдерди
Ак терек - көк терек
"Элдин баасы - менин ырыскым"